Hong Kong: An saki madugun ′yan fafutuka | Labarai | DW | 09.09.2019
Hong Kong: An saki madugun 'yan fafutuka
Hukumomi a yankin Hong Kong sun saki madugun 'yan fafutukar tabbatar da dimukradiyya na yankin Joshua Wong wanda aka tsare shi.
Kotu ce dai ta umarci da a saki Mr. Wong bayan wani takaitaccen zama da ta yi kan batun tsare shi inda ta ce bata ga hujjar kama shi da aka yi ba kamar yadda ya shaidawa kamfanin dillancin labaran Jamus na DPA.
A wani sako da ya sanya shafinsa na Facebook a kan hanyarsa ta zuwa Jamus, Joshua Wong dan shekaru 22 da haihuwa ya ce zai cigaba da fafutuka wajen ganin lamura sun sauya a yankin na Hong Kong.
Tun cikin watan Yunin wannan shekarar ce dai Wong da magoya bayansa suka fara gudanar zanga-zanga a kan titunan yankin don nuna adawarsu da gwamnatin yankin kan batutuwa da dama ciki kuwa har da daftarin dokar nan da ya tanadi mika masu laifi ga China don yi musu shari'a.
Kwanan wata 09.09.2019
Muhimman kalmomi Hong Kong, Dimukuradiyya, Chaina
Permalink https://p.dw.com/p/3PGKt
Ma'aikata a yankin Hong Kong sun tsunduma cikin zanga-zanga 02.12.2019
Daruruwan ma'aikata a Hong Kong sun shiga zanga-zanga da za ta dauki tsawon mako guda ana yi don nuna goyon bayansu ga masu rajin tabbatar da dimukuradiyya a yankin.
Amirka ta goyi bayan masu zanga-zanga a Hong Kong 28.11.2019
Shugaba Donald Trump na Amirka ya saka hannu kan dokar goyon bayan masu zanga-zanga na Hong Kong abin da ya fusata mahukuntan Chaina.
China: Sukar lamirin Amirka kan Hong Kong 21.11.2019
China ta sha alwashin mayar da martani da kakkausan lafazi ga Amirka, biyo bayan amincewar da majalisar dokokin kasar ta yi da wasu kudurorin doka da ke kare hakin masu rajin girka dimukuradiyya a yankin Hong Kong.